SAN FERNANDO CITY, La Union - Madama pay laeng a suksukimaten dagiti kameng ti Aringay Municipal Police Station (MPS) no asino ti akinkukua kadagiti nasarakan ken nai-turnover a dua a granada idiay Brgy. Poblacion iti nasao nga ili.
Immuna iti daytoy, nagsaruno a nakaawat iti report ti Aringay PNP seknan kadagiti granada - immuna ditoy ti panangipaima ti Brgy. Capt. ti Poblacion a ni Ignacio Carinio iti maysa a fragmentation hand grenade, agarup alas-3:00 iti malem itay kanikadua nga aldaw.
Kalpasan laeng ti nakurang a maysa nga oras ket maysa met a concerned citizen ti nakasapul iti MK2 corroded hand grenade partikular iti Sitio Salapac.
Dagus met a naipaima iti Explosive and Ordnance Division (EOD) ti Police Regional Office 1 dagiti narekober a granada para iti umno a disposisyon.
ilo_Latn ilo_Latn ilo_Latn ilo_Latn